CELEX: 62019TN0689
Language: bg
Date: 2019-10-08 00:00:00
Title: Дело T-689/19: Жалба, подадена на 8 октомври 2019 г. — ZU/ЕСВД

16.12.2019   
            
            
               BG
            
            
               Официален вестник на Европейския съюз
            
            
               C 423/62
            
         
      Жалба, подадена на 8 октомври 2019 г. — ZU/ЕСВД
      (Дело T-689/19)
      (2019/C 423/78)
      Език на производството: английски
      
         Страни
      
      
         Жалбоподател: ZU (представител: C. Bernard-Glanz, lawyer)
      
         Ответник: Европейска служба за външна дейност
      
         Искания
      
      Жалбоподателят моли Общия съд:
      
                  —
               
               
                  да отмени решенията на органа по назначаване от 30 ноември 2018 г., с които се отхвърлят исканията на жалбоподателя от 27 юли 2018 г. (i) за възстановяване на командировъчни разходи и (ii) за подпомагане,
               
            
                  —
               
               
                  да осъди ответника да заплати 70 000 EUR като обезщетение за понесените неимуществени вреди, ведно със законните лихви, до пълно изплащане,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  С първото основание, предмет на което е отхвърлянето на искането за възстановяване на командировъчни разходи, се твърди явна грешка в преценката, нарушение на принципа на добра администрация, несъобразяване с принципа на пропорционалност, нарушение на член 71 от Правилника за длъжностните лица и производните от него разпоредби в приложение VII към този правилник и Ръководството за командировките (2008 г.), както и ирелевантност на искането за представяне на бордните карти като предварително условие за възстановяването на командировъчните разходи на жалбоподателя.
               
            
                  2.
               
               
                  С второто основание, предмет на което е отхвърлянето на искането за подпомагане, се твърди грешка в преценката, нарушение на членове 12а и 24 от Правилника за длъжностните лица и на член 1, член 31, параграф 2 и членове 41 и 48 от Хартата на основните права на ЕС, както и злоупотреба с правомощия.